text: Ryanair byder ansatte elendige vilkår
  05 juni 2013 kl. 08.38
  De ansatte hos Ryanair arbejder under forhold, der ryster hovedorganisation for kabineansatte i Danmark.
  Ryanair - med dansk hovedkontor i Billund og mange afgange derfra - giver ikke sine ansatte en høj løn eller gode arbejdsforhold.
  Morgenavisen Jyllands-Posten nævner et eksempel på en stewardesse, som tjente knap 10.000 kr. om måneden. 
  Der var ingen løn under sygdom. 
  Derudover skulle hun stå til rådighed for flyselskabet uden betaling og skulle betale for sin egen uniform.
  Hvis hun sagde op inden for de første 15 måneder, kostede det et gebyr på ca. 1.500 kr.
  Forholdene ryster FTF, der er hovedorganisation for kabineansatte i Danmark. 
  Forbundets advokat har gennemgået kontrakten og konkluderer, at den på en lang række punkter strider imod enten EU-retten eller dansk lovgivning, skriver Morgenavisen Jyllands-Posten.
  